ΘΕΜΑ: «Διευκρινίσεις για κενές οργανικές θέσεις και υπεραριθμίες: 1ο Γυμνάσιο Αμαρουσίου και 1ο ΓΕΛ Αμαρουσίου»

Σε συνέχεια της υπ’ αριθμ. Φ.11.2/7074/6-5-2022 Πρόσκλησής της ΔΔΕ Β’ Αθήνας με θέμα «διαπίστωση οργανικών κενών και υπεραριθμιών. Πρόσκληση δήλωσης προτίμησης», σας ενημερώνουμε ότι στους συνημμένους στην πρόσκληση πίνακες **εκ παραδρομής έχουν συμπεριληφθεί κενές οργανικές θέσεις στο 1ο Γυμνάσιο Αμαρουσίου**.

**Δεδομένου πως οι ανωτέρω σχολικές μονάδες χαρακτηρίστηκαν ως Πειραματικά σχολεία, οι κενές οργανικές θέσεις που ανακοινώθηκαν για το 1ο Γυμνάσιο Αμαρουσίου δεν λαμβάνονται υπόψη.**

**Επιπλέον, διευκρινίζεται ότι όλοι οι εκπαιδευτικοί με οργανική θέση στο 1ο Γυμνάσιο Αμαρουσίου και στο 1ο ΓΕΛ Αμαρουσίου συμμετέχουν στη διαδικασία των υπεραριθμιών, σύμφωνα με όσα αναφέρονται στην** υπ’ αριθμ. Φ.11.2/7074/6-5-2022 πρόσκληση της Δ.Δ.Ε. Β’ Αθήνας. Οι εν λόγω εκπαιδευτικοί «τοποθετούνται κατά απόλυτη προτεραιότητα συγκρινόμενοι με τους υπεράριθμους… Αν δεν τοποθετηθούν σε σχολείο της ίδιας (ή όμορης) ομάδας παραμένουν ως υπεράριθμοι και το/α επόμενο/α έτος/η, μέχρι να αρθεί η υπεραριθμία» (βλ. Ν.4692/2020, άρθρο 19 όπως τροποποιήθηκε από το Ν.4812/2021, άρθρο ενενηκοστό τέταρτο και εγκύκλιο ΥΠΑΙΘ υπ’ αριθμ. 46353/Ε2/20-4-2022 με ΑΔΑ: 6ΖΦΧ46ΜΤΛΗ-ΨΣΨ).

Από Τμήμα Α’ Διοικητικού της Δ.Δ.Ε. Β’ Αθήνας